Det ble konkurrert i 21 øvelser, av disse var det åtte lagøvelser. Norge tok 20 av 63 medaljer, mens Østerrike vant 10 medaljer. Marit Bjørgen og Petter Northug ble de mestvinnende utøverne med fem medaljer hver, Bjørgen med fire gull og en sølv mens Northug vant tre gull og to sølvmedaljer. Canada, ved Devon Kershaw og Alex Harvey, tok nasjonens første ski-VM-gull i nordiske grener noensinne.